- Անկե՞ղծ պատասխան եք ուզում, թե՞ մասնագիտական (ծիծաղում է.-հեղ.): Անկեղծ` ոչ բոլոր դասախոսներն են դրան ուշադրություն դարձնում: Ես, բարեբախտաբար, և´ բակալավրիատում, և´ մագիստրատուրայում ունեցել եմ հրաշք ղեկավար, որի համար դա միանշանակ նույնքան կարևոր է եղել, որքան ինձ համար: Եթե գործող ճարտարապետներ են` հայաստանյան կյանքով եփված, ու հասկանում են, որ մատչելիության չափանիշները չես ապահովելու, ուշադրություն չեն դարձնում: Համենայն դեպս, գնահատման համակարգում դրան տեղ չի տրվում, դու կարող ես նախագիծ ներկայացնել, որ հաշմանդամություն ունեցող մարդկանց համար բացարձակապես մատչելի չէ ու գերազանց գնահատական, կարմիր դիպլոմ ու ավարտես: Ուսանողների համար դա ավելի կարևոր է, որովհետև միայն համալսարանով չեն եփվում, մասնակցում են տարբեր մրցույթների, կապը դրսի հետ մեծ է, անվերջ նայում են արտասահմանյան ճարտարապետների նախագծերը, ում մոտ մատչելիությունը հաշվարկված է լինում: